**II/482-1/2019**

**A J Á N L A T K É R É S**

**Tisztelt Ajánlattevő!**

Tiszaújváros Város Önkormányzata /Ajánlatkérő/ (3580 Tiszaújváros, Bethlen G. út 7., a továbbiakban: ajánlatkérő) ezúton kéri fel ajánlattételre az Ön által képviselt céget, mint Ajánlattevőt (a továbbiakban: ajánlattevő) a jelen ajánlatkérésben nevezett, a **közbeszerzési értékhatárt el nem érő értékű beszerzés során** jelen ajánlatkérésben előírtak szerint és az abban foglalt feltételek figyelembevételével.

Beszerzés megnevezése:

***WIFI4EU (WiFi4EU-2018-1) pályázatnak megfelelő publikus wifi hálózatok kiépítése és üzemeltetése.***

**1. Az ajánlatkérő neve, címe, elérhetősége:**

Tiszaújváros Város Önkormányzata

3580 Tiszaújváros, Bethlen G. út 7.

Tel.: 49/548-000

Fax: 49/548-001.

**További információk a következő címen szerezhetők be:**

Tiszaújvárosi Polgármesteri Hivatal

cím: 3580 Tiszaújváros, Bethlen G. út 7.

Kapcsolattartó: Kiss Csaba

Tel.: 49/548-055

E-mail cím: [informatika@tujvaros.hu](mailto:informatika@tujvaros.hu)

**2. Az ajánlatkérés tárgya:**

***WIFI4EU (WiFi4EU-2018-1) pályázatnak megfelelő publikus wifi hálózatok kiépítése és üzemeltetése.***

**A műszaki/szakmai dokumentáció rendelkezésre bocsátásának módja:**

Az ajánlattételi felhívás melléklete tartalmazza, mely elektronikus úton elérhető a <http://www.tiszaujvaros.hu/index.php/beszerzesek> oldalon.

**3. A megkötendő szerződés meghatározása:**

Vállalkozási szerződés ***a WIFI4EU (WiFi4EU-2018-1) pályázatnak megfelelő publikus wifi hálózatok kiépítése és üzemeltetése*** tárgyában.

**4. A szerződés időtartama vagy a teljesítés határideje:**

A kiépítés kezdési és befejezési időpontja: 2019.06.01. – 2019.06.30.

Az Ajánlattevő a WIFI hálózat üzemeltetését elvállalja és biztosítja az Innovációs és Hálózati Projektek Végrehajtási Ügynöksége által (INEA) az Ajánlatkérőnek küldött megerősítő üzenetet követően 3 évig.

**5. A teljesítés helye, természetbeni helye:**

1. Tiszaújváros, Városház tér.
2. Tiszaújváros Városi Rendelőintézet, 3580 Tiszaújváros, Bethlen G. út 11-13.

**6. Az ellenszolgáltatás teljesítésének feltételei:**

***A WIFI4EU (WiFi4EU-2018-1) pályázatnak megfelelő publikus wifi hálózatok kiépítésének pénzügyi forrása az Ügynökség által nyújtott 15.000 EUR összegű általány hozzájárulás formájában nyújtott támogatás, melyet az Ügynökség a wifi-telepítő vállalkozás által biztosított nemzetközi bankszámlaszámra (IBAN) teljesít, a a wifi-telepítő vállalkozás által a hálózat kiépítését és az ezzel kapcsolatos Ügynökség felé történő jelentéstételi eljárás teljesülését követően.***

Amennyiben a kiépítés ajánlattételi ára meghaladja a 15.000 EUR-t, az Ajánlatkérő – amennyiben az árat elfogadja és költségvetési lehetőségei lehetővé teszik, az erre irányuló döntést követően – saját forrásból finanszírozza meg a különbözetet.

Ajánlatkérő a támogatásból kiépített publikus wifi hálózat üzemeltetésére külön szerződést köt a nyertes Ajánlattévővel. A szerződésben meghatározott módon és tartalommal történő teljesítést követően, a teljesítésigazolás szerint kiállított számla alapján, a számla ajánlatkérő részéről történő kézhezvételét követő 15 napon belül az ellenszolgáltatást átutalással teljesíti.

**7. Kizáró okok:**

Az ajánlattevőnek a <https://wifi4eu.ec.europa.eu/#/supplier-landing> portálon regisztrált wifi telepítőként kell szerepelnie. Ennek hiányában az Ajánlatkérő az Ajánlattevő ajánlatát érvénytelennek tekinti.

Nem lehet ajánlattevő az a természetes, jogi személy, vagy jogi személyiséggel nem rendelkező gazdálkodó szervezet, aki vagy amely:

1. a szerződéssel érintett szervezettel közszolgálati jogviszonyban, munka-viszonyban vagy munkavégzésre irányuló egyéb jogviszonyban áll (továbbiakban: érintett dolgozó/ munkatárs),
2. az érintett dolgozó közeli hozzátartozója,
3. az a gazdálkodó szervezet, amelyben az érintett dolgozó, vagy annak közeli hozzátartozója tulajdoni részesedéssel rendelkezik,
4. egy évnél régebben lejárt adó-, vám-, vagy társadalombiztosítási járulékfizetési kötelezettségének nem tett eleget,
5. akinek az önkormányzati adóhatóságnál nyilvántartott adótartozása van,
6. aki ellen csőd-, felszámolási eljárás van folyamatban, aki végelszámolás alatt áll,
7. akinek tevékenységét a cégbíróság felfüggesztette,
8. aki nem szerepel a cégjegyzékben,
9. aki nem rendelkezik a tevékenység folytatásához előírt engedéllyel, jogosítvánnyal, illetve szervezeti, kamarai tagsággal,
10. aki korábbi, önkormányzattal kötött szerződésének teljesítése során súlyos szerződésszegést követett el,
11. akinek az adószámát a Nemzeti Adó- és Vámhivatal felfüggesztette, illetve törölte,
12. aki nem minősül átlátható szervezetnek,
13. aki a jelen eljárást megindító felhívás feladásától visszafelé számított két év során az önkormányzattal, vagy az önkormányzat gazdasági társaságával vagy intézményével kötött szerződésének teljesítése során szerződési kötelezettségét nem teljesítette, amely folytán vele szemben meghiúsulási kötbérigény került érvényesítésre, vagy a teljesítési véghatáridőhöz képest legalább 2 alkalommal 10 napot meghaladó késedelembe esett, amelyek folytán vele szemben késedelmi kötbérigény került érvényesítésre,
14. aki a kizáró okokkal kapcsolatban valótlanul nyilatkozott.

A megkövetelt igazolási mód:

A kizáró okok fenn nem állásáról az ajánlattevőknek nyilatkoznia kell ajánlatának benyújtásával egyidejűleg az ajánlatkérés mellékletét képező nyomtatványon.

**8. Az ajánlattételi határidő:**

2019. május 13. 09.00 óra

**9. Az ajánlat benyújtásának helye, módja:**

Tiszaújvárosi Polgármesteri Hivatal

3580 Tiszaújváros, Bethlen G. út 7.

II. emelet 211. szoba, Kiss Csaba informatikai munkatársnál.

Az ajánlat postai úton, vagy személyesen munkanapokon 8 és 12 óra között, az ajánlattételi határidő lejártának napján 8 és 9 óra között adható le.

Az ajánlatot zárt borítékban, 2 eredeti példányban kell benyújtani. A borítékon fel kell tüntetni a következő szöveget:

* „***WIFI4EU (WiFi4EU-2018-1) pályázatnak megfelelő publikus wifi hálózatok kiépítése és üzemeltetése***”

*Az ajánlattételi határidő előtt* (2019. május 13. 09.00 óra) *nem bontható fel!*

* az ajánlattevő nevét és székhelyét,
* „Iktatóban nem bontható fel, azonnal a címzetthez továbbítandó”.

Az ajánlatkérő az ajánlatot akkor tekinti határidőn belül benyújtottnak, ha annak kézhezvétele az ajánlattételi határidő lejártáig, a bontás megkezdéséig megtörténik. A postai küldemények elirányításából, elvesztéséből eredő összes kockázat ajánlattevőt terheli. Ajánlattevő felelőssége, hogy ajánlata megfelelő csomagolásban, formában és időben kerüljön benyújtásra. Ajánlatkérő csak az előírt határidőig a megjelölt helyre leadott ajánlatokat tudja értékelni. A határidőn túl érkezett ajánlatok érvénytelenek.

**10. Az ajánlatok felbontásának helye, ideje:**

Tiszaújvárosi Polgármesteri Hivatal

3580 Tiszaújváros, Bethlen G. út 7.

II. emelet 211. szoba, Kiss Csaba informatikai munkatársnál.

Dátum: 2019. május 13. 09.00 óra

**11. Az ajánlatok elbírálásának tervezett időpontja:**

2019. május 15.

**12. Az ajánlatok elbírálásának szempontrendszere:**

**Értékelési szempont**: a legjobb ár-érték arány

Ajánlatkérő a szerződést a nyertes szervezettel (személlyel), azaz a legjobb ár-érték arányt tartalmazó ajánlatot benyújtó ajánlattevővel köti meg.

Értékelési szempontok, és azok súlyozása:

|  |  |
| --- | --- |
| Értékelési szempont | Súlyszám |
| 1. Ajánlati ár a wifi hálózat **kiépítése** körében **(bruttó EUR)** | 30 |
| 2. Ajánlati ár a wifi hálózat **üzemeltetése** körében, 36 hónapra megadva **(bruttó HUF)** | 70 |

A gazdaságilag (összességében) legelőnyösebb, legjobb ár-érték arányú ajánlat kiválasztásának értékelési szempontja esetén az ajánlatok értékelési szempontok szerinti tartalmi elemeinek értékelése során adható pontszám alsó és felső határa: 0-10

A gazdaságilag (összességében) legelőnyösebb ajánlat kiválasztásának értékelési szempontja esetén a módszer (módszerek) ismertetése:

**Mindkét értékelési szempont (ajánlati ár) esetében:** A legjobb ajánlat 10 pontot kap, a többi ajánlat pedig a legjobb ajánlathoz viszonyítva fordítottan arányosan kap pontszámot az alábbi képlet alapján:

Alegjobb

P = ----------- \* (Pmax – Pmin) + Pmin,

Avizsgált

ahol:

P: a vizsgált ajánlati elem adott szempontra vonatkozó pontszáma

Pmax: 10 pont

Pmin: 0 pont

Alegjobb: a megajánlott ajánlati árak kerülnek elbírálásra bruttó euróban, illetve forintban. Legjobb ajánlati elem: a legalacsonyabb összegű ajánlati ár.

Avizsgált: a vizsgált ajánlat tartalmi eleme.

Az ajánlati árnak valamennyi, a jelen szerződés alapján teljesítendő valamennyi szolgáltatás ellenértékét, és a szerződésszerű teljesítéssel kapcsolatban felmerülő költséget magában kell foglalnia.

Ezeken túlmenően Ajánlattevő semmilyen jogcímen nem jogosult Ajánlatkérőtől további díj- vagy költségtérítés igénylésére.

Az egyes szempontokon belül a pontszámok kiszámításakor a vizsgált ajánlat részszempont szerinti pontszáma a legjobb tartalmi elemhez viszonyított arány szerint kerül megállapításra kettő tizedes jegyre való kerekítés mellett.

Szempontonként az azonos ajánlati elemek azonos pontszámot kapnak. Amennyiben adott szempont esetén minden ajánlat azonos vállalást tartalmaz, úgy mind a maximális pontszámot kapja.

**13. Szerződéskötés időpontja:**

2019. május 31.

**14. Műszaki tartalom:**

1. Az EURÓPAI BIZOTTSÁG Innovációs és Hálózati Projektek Végrehajtó Ügynökség „*PÁLYÁZATI FELHÍVÁS A TRANSZEURÓPAI TÁVKÖZLŐ HÁLÓZATOK TERÜLETÉN MŰKÖDŐ EURÓPAI HÁLÓZATFINANSZÍROZÁSI ESZKÖZ KERETÉBEN”* Az internetkapcsolat előmozdítása a helyi közösségekben: WiFi4EU (WiFi4EU-2018-1) számú felhívása.

Link: <https://ec.europa.eu/inea/sites/inea/files/wifi4eu-2018-1_hu.pdf>

1. Az ajánlatkérés 1. számú melléklete a megvalósítással kapcsolatos műszaki információkról.

**15. Különleges előírások:**

Az ajánlattevőnek a <https://wifi4eu.ec.europa.eu/#/supplier-landing> portálon regisztrált wifi telepítőként kell szerepelnie. Ennek hiányában az Ajánlatkérő az Ajánlattevő ajánlatát érvénytelennek tekinti.

**16. Hiánypótlás és helyszíni megtekintés lehetősége:**

Az Ajánlatkérő hiánypótlásra nem nyújt lehetőséget.

A 2. és 3. számú mellékletben megjelölt telepítési helyszínek megtekintését 2019. május 6. napján 10:00 óra és 11:00 óra között biztosítja az Ajánlatkérő. A bejáráshoz 2019. május 6. napján 09:45 órakor a Tiszaújvárosi Polgármesteri Hivatal földszinti aulájában történik a találkozó.

**17.    Kiegészítő tájékoztatás kérés határideje:** 2019. május 7. 09:00 óra

Az Ajánlattevő az ajánlatkérésben foglaltakkal kapcsolatban írásban kiegészítő (értelmező) tájékoztatást kérhet. Ajánlatkérő a beérkezett kiegészítő tájékoztatás kérésekre vonatkozó válaszát egyidejűleg minden Ajánlattevő részére megküldi.

**18. Egyéb információk:**

18.1 Az ajánlattétel megtörténtével Ajánlattevő hozzájárul neve, székhelye, ajánlati ára és az eljárás lefolytatása során értékelésre kerülő egyéb szempontok nyilvánosságra hozatalához.

18.2 Ajánlatkérő felhívja Ajánlattevő figyelmét arra, hogy Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai minden olyan tiszaújvárosi gazdasági tevékenységet folytató vállalkozás visszterhes szerződésének (kivéve a közbeszerzési törvény szerint, valamint Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai egymás között megkötésre kerülő szerződéseit) a megkötésére, amelyek esetén a fentebb felsorolt szervezetek fizetési kötelezettsége a bruttó 200.000 Ft összeget eléri, vagy azt meghaladja, csak az alábbi feltételek megléte esetén kerülhet sor. Ezen feltételekről a másik szerződő felet szerződéskötés előtt tájékoztatni szükséges.

- A szerződés mellékletét képezi a határozat 1. melléklete szerinti nyilatkozat.

- A szerződés egy pontjában rögzítésre kerül az alábbi feltétel:

„A …… (szerződő fél) hozzájárul, hogy az önkormányzat Polgármesteri Hivatala/intézménye/gazdasági társasága (a megfelelő alkalmazandó) a szerződés mellékletét képező, a lejárt határidejű tartozásokra vonatkozó nyilatkozat valódiságát ellenőrizze. Amennyiben nyilatkozatot tevő félnek jelen szerződés pénzügyi teljesítése előtt a nyilatkozaton meghatározott szervezetek felé lejárt határidejű tartozása, adófizetési és bevallási kötelezettsége van és azt a számlán szereplő (számla hiányában a szerződésben meghatározott) fizetési határidő időpontjáig nem rendezi, hozzájárul a tartozás összegének az önkormányzat adóhatósága, Polgármesteri Hivatala, intézményei és saját tulajdonú gazdasági társaságai felé a legkorábbi esedékességű, azonos esedékesség esetén arányosan történő kompenzálásához, illetve beszámításához.”

Tiszaújvárosi gazdasági tevékenységet folytató vállalkozásnak kell tekinteni azt, amely székhellyel, vagy telephellyel rendelkezik Tiszaújvárosban, vagy ideiglenes gazdasági tevékenységet folytat.

A tartozásmentességre vonatkozóan az ajánlattevőknek jelen ajánlatkérés mellékletét képező nyomtatványon kell nyilatkoznia, amely majd a megkötendő szerződés részét fogja képezni.

18.3 Ajánlatkérő felhívja Ajánlattevő figyelmét arra, hogy a megkötendő szerződés érvényességének feltétele, hogy az államháztartásról szóló 2011. évi CXCV. törvény 41. § (6) bekezdésében foglaltak szerint Ajánlattevő átlátható szervezetnek minősüljön, illetve jelen szerződésből eredő követeléseinek teljesítésére/kifizetésére Ajánlatkérő csak a fenti jogszabály szerinti feltétel fennállása esetén jogosult. Ajánlattevő köteles a nemzeti vagyonról szóló 2011. évi CXCVI. törvény 3. § (1) bekezdés 1. pontjában foglalt feltételeknek történő megfelelőségét érintő bármely változást haladéktalanul, írásban bejelenteni Ajánlatkérő felé. Ajánlattevő tudomásul veszi, hogy a valótlan tartalmú nyilatkozat alapján kötött szerződést Ajánlatkérő azonnali hatállyal felmondja vagy – ha a szerződés teljesítésére még nem került sor – a szerződéstől eláll.

18.4 Ajánlattevőnek árajánlatát fix összegű átalányárként kell meghatároznia, amely - figyelembe véve a helyszíni körülményeket és adottságokat – magában foglalja a szerződésszerű teljesítéséhez, a szakszerű és komplett megvalósításához szükséges valamennyi költségét és mindennemű egyéb kiadást.

18.5 Ajánlatkérő fenntartja az ajánlatkérés eredménytelenné nyilvánításának jogát. Ajánlatkérőt nem terheli szerződéskötési kötelezettség.

18.6 Felhívom a Tisztelt Ajánlattevők figyelmét, hogy részletes árajánlatukat az Ajánlatkérő által rendelkezésre bocsátott jellemző mennyiségek, adatok alapján értelemszerűen tegyék meg.

Felhívom szíves figyelmét a jelen ajánlatkérésben foglalt előírások és feltételek alapos áttekintésére és kérem, hogy ajánlatát a leírtak figyelembevételével tegye meg.

Tiszaújváros, 2019. április 30.

Tisztelettel:

\_\_\_\_\_\_\_\_\_\_\_\_\_\_\_\_\_

**Bráz György**

**polgármester**

Mellékletek:

1. Megvalósítással kapcsolatos műszaki információk
2. Nyilatkozat kizáró okok hatálya alá nem tartozásról
3. Tartozásmentességre vonatkozó nyilatkozat
4. Átláthatósági nyilatkozat
5. Hozzájáruló nyilatkozat személyes adatok kezeléséhez
6. Adatvédelmi tájékoztató
7. Ajánlattételi lap.